《军中寄潭府纪善杨应庚》
明代·管讷

奉使君初过武昌，从征我已上渠阳。鸡声风雨同为客，马首云山各异乡。

千里还家惊腊尽，百年依世幸身强。相思恐有平安字，好寄南来雁一行。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。